[{"text_idx": "#000000", "text": "Gwobrau'r Selar: Sw\u0302nami yn brif enillwyr"}, {"text_idx": "#000002", "text": "Y grw\u0302p o Ddolgellau ddaeth ar frig y bleidlais gyhoeddus mewn pedwar o'r 12 categori, gan gipio'r gwobrau am y 'Ga\u0302n Orau', 'Record Hir Orau', 'Gwaith Celf Gorau' a'r 'Band Gorau'."}, {"text_idx": "#000003", "text": "Dyma'r bedwaredd flwyddyn i gylchgrawn Y Selar gynnal digwyddiad i ddathlu llwyddiant cerddoriaeth gyfoes Gymraeg."}, {"text_idx": "#000004", "text": "Bu'n noson dda unwaith eto i Ywain Gwynedd wedi ennill tair gwobr llynedd."}, {"text_idx": "#000008", "text": "Am y tro cyntaf erioed bu'n rhaid rhannu gwobr gyda Huw Stephens a Lisa Gwilym yn gwbl gyfartal yn y bleidlais dros y 'Cyflwynydd Gorau'."}, {"text_idx": "#000010", "text": "\"Mae wedi bod yn noson gofiadwy iawn unwaith eto, ac roedd hi'n anhygoel gweld Undeb y Myfyrwyr yn orlawn gyda'n agos at 1000 o bobl yn mwynhau'r gerddoriaeth\" meddai trefnydd Gwobrau'r Selar, Owain Schiavone."}, {"text_idx": "#000011", "text": "\"Does dim amheuaeth mai blwyddyn Sw\u0302nami oedd 2015, ac maen nhw'n llawn haeddu eu llwyddiant heno. Dwi'n siw\u0302r eu bod nhw, a'r enillwyr eraill, yn falch iawn bod cymaint o bobl wedi pleidleisio drostyn nhw, a gobeithio bydd pawb yn defnyddio hyn fel llwyfan ar gyfer y camau nesaf yn eu gyrfa.\""}, {"text_idx": "#000012", "text": "Rhestr lawn enillwyr Gwobrau'r Selar 2016"}]